‘થેન્કયુ સર.’ રાહુલે એને ઇશારો કર્યો કે આવું ન કરાય, પણ કશિશ પોતે પહેલી લડાઈ જીતી ગઈ તેથી પોતાના ઇમોશન કન્ટ્રોલ ન કરી શકી. કેટલાંય લોકોએ એને વારી હતી કે આવી તે કાંઈ લડાઈ લડવાની હોય? આમાં કેસ કરવા જેવું મેટર શું છે? પણ એ તો જે વ્યક્તિને સહન કરવાનું આવ્યું હોય તે જ જાણે કે સપના છીનવાઈ જવા તે કેટલી મોટી ઘટના હોય છે. સપના તૂટી જાય ત્યારે માણસ શૂન્ય બની જતો હોય છે અને તો ય જિંદગી તો જીવવી જ પડતી હોય છે.